Správa I/O zariadení
Pod pojmom správa I/O zariadení rozumieme súbor činností operačného systému smerujúci k efektívnemu a rovnomernému vyťaženiu periférnych zariadení. Procesor nerozlišuje a nekomunikuje s jednotlivými druhmi zariadení na fyzickej úrovni (disk, tlačiareň, scaner, ...), to majú na starosti ovládače. Procesor komunikuje so zariadeniami ako s pamäťovým miestom prostredníctvom I/O adries. Medzičlánok medzi I/O a ovládačom konkrétneho zariadenia tvorí virtuálny ovládač umožňujúci v multitaskových systémoch správu I/O. Týmto operačný systém poskytuje procesom aplikačné rozhranie I/O zariadení, ktoré procesom zabezpečuje rovnaký prístup k rovnakej skupine zariadení. Virtuálny ovládač sa na strane procesora javí ako univerzálne I/O zariadenie – pamäťové miesto, na strane fyzického ovládača ako jediné špecifické I/O rozhranie.
Delenie periférií
Periférie možno rozdeliť podľa spôsobu prístupu na: 
· verejné – napr. systémové prostriedky, z ktorých môže ktorýkoľvek proces takmer 
kedykoľvek získať informáciu - RTC (Real Time Clock), časovače, ... – len pre čítanie RO (Read Only). 
· vyhradené – súčasne k nim môže pristupovať iba jeden proces, napr. tlačiareň. 
zdieľané, môžu k nim pristupovať viaceré procesy buď paralelne, alebo striedavo, napr. 
HDD. 
· špecifické – často virtuálne, napr. tlačová, alebo iný front, prístup sa riadi špeciálnymi 
pravidlami. 

Problematika správy I/O zariadení sa týka hlavne vyhradených a zdieľaných zariadení.
Úlohy správy I/O
Úlohou správy I/O zariadení je:
· urýchlenie práce operačného systému efektívnym využitím periférnych zariadení. Moderné systémy pristupujú k zariadeniam asynchrónne, t.j. ak proces požaduje prístup k zariadeniu, je prepnutý do stavu čakania a zaradený do fronty procesov čakajúcich na I/O. 
· synchronizácia procesov – zabránenie časovo závislým chybám, keď výsledok spracovania daným procesom je závislý na výsledkoch iných procesov, zabránenie vzájomnému zablokovaniu procesov pokúšajúcich sa pristupovať k tomu istému zariadeniu. 

Činnosti správcu pri realizácii správy I/O:
- monitorovanie stavu periférií, vyťaženia, zaraďovanie požiadaviek do fronty 
- vyhodnocovanie kritérií prístupu (prístupové práva) a vyťaženia 
- plánovanie zberu požiadaviek a zhromažďovania údajov určených k presunom 
- prideľovanie periférií procesom 
- odoberanie, uvoľňovanie periférií 

Z hľadiska druhu prenosu údajov medzi procesom a perifériou možno rozlišovať periférie so znakovo orientovaným prenosom (tlačiareň, scaner) a periférie s blokovým prenosom údajov (typicky HDD). 
Zariadenia so znakovým prenosom bývajú väčšinou vyhradenými zariadeniami. Správa týchto zariadení spočíva v pridelení zariadenia procesu a monitorovaní používania zariadenia. Ak proces ukončí svoju činnosť na zariadení, správca zariadenie danému procesu odoberie – uvoľní ho, čím umožní pridelenie zariadenia inému procesu. Ak je vyhradené zariadenie práve používané niektorým procesom a vznikne požiadavka na zariadenie od iného procesu, je táto:

1. Ihneď zamietnutá (napr. scaner) so zodpovedajúcou správou 
2. Proces je zaradený do fronty procesov čakajúcich na I/O (spolupráca správcu procesov a správcu zariadení) – typicky klávesnica. 
3. Ak je zariadenie ovládané programom pracujúcim na pozadí, ktorý umožňuje nezávislý prenos údajov na zariadenie, správca pridelí procesu virtuálne zariadenie, na ktoré proces zrealizuje I/O operáciu, ktorá sa vo forme súboru uloží na pamäťové médium, alebo je zaradená do fronty I/O. Typicky sa jedná o tlač do súboru na virtuálnej tlačiarni, alebo zaradenie tlače do tlačovej fronty. V obidvoch prípadoch sa jedná o ten istý postup s tým rozdielom, že pri tlači do súboru musí vytlačenie dokumentu na fyzickej tlačiarni aktivovať používateľ, v druhom prípade dôjde k automatickému vytlačeniu dokumentu po ukončení tlače predchádzajúceho dokumentu. 

Pre signalizáciu obsadenia zariadenia sa používajú príznakové bity, tzv. semafory. 
Správa zdieľaných zariadení je podstatne zložitejšia. Typickým prípadom je jednotka pevného disku. Rozhranie pevného disku používa blokový prenos údajov a údaje sú na disku taktiež uložené v blokoch – sektoroch, resp. v súčasnosti v klustroch. Nepríjemným sprievodným javom zápisu a odstraňovania údajov je fragmentácia diskového priestoru – ani súvislé údaje nie sú na disku uložené súvislo. Presuny zapisovacích / čítacích hlavičiek medzi jednotlivými stopami disku sú časovo veľmi náročné vzhľadom k rýchlosti elektronického spracovania (ms / ns = 106). Táto časová neefektivnosť sa aspoň čiastočne rieši bufferingom (predikované načítavanie údajov do elektronickej vyrovnávacej pamäte – cache) a zdieľaním zariadenia viacerými procesmi. 
Perióda prepínania procesov (∼ ms) je kratšia, ako stredná doba presunu hlavičiek medzi stopami, pričom každý proces požaduje vlastné údaje, ktoré môžu byť umiestnené na ľubovoľných miestach. Priame pristupovanie k údajom týmto spôsobom by viedlo k obrovskému množstvu presunov hlavičiek a súvisiacich dôsledkov. 
Uvedenú problematiku rieši plánovanie prístupu na disk (disk scheduling) – je technológia ktorá zozbierané požiadavky na prístup k disku usporiada podľa aktuálnej pozície hlavičiek a prideľuje procesom prístup k disku v takom poradí, aby sa dosiahla maximálna efektívna kapacita prenesených údajov (minimálna dráha presunov hlavičiek) za jednotku času.
Metódy prístupu (v príkladoch je aktuálna východisková poloha hlavičiek na stope x340x)

C-SCAN – pri tejto metóde sa hlavička pohybuje od okraja disku s najnižšou stopou (vonkajšieho) smerom k vnútornému, pritom obsluhuje požiadavky. Späť k vonkajšiemu okraju sa vracia „naprázdno“, a potom znova začína aktívny pohyb. (Niektoré disky majú nerovnako dlhú dobu polohovania v závislosti od smeru – v smere od vnútorného okraja k vonkajšiemu je polohovanie na stopu násobne pomalšie).

Pri prístupe k zdieľanému I/O zariadeniu proces v skutočnosti pristupuje k virtuálnemu zariadeniu, ktoré sa javí ako vyhradené zariadenie pridelené len danému procesu.
Synchronizácia I/O
Pri rozdelení jednej úlohy na procesy sú tieto procesy často vzájomne závislé, keď rodičovský proces spracováva výsledky procesu potomka. Z dôvodu vyťaženia procesora a zrýchlenia systému sú procesy prepínané, aby sa stihlo vykonať čo najviac operácií. Tu môže vzniknúť časová nekonzistentnosť toku údajov. Podobne, pri prepínaní procesov pristupujúcich k zariadeniu bez ďalšieho zabezpečenia dôjde k zmiešaniu údajov z rôznych zdrojov. Táto problematiku rieši synchronizácia I/O.
Úlohou synchronizácie je časovo zosúladiť predávanie vstupno-výstupných údajov medzi závislými procesmi a ich prístup k zdieľaným prostriedkom tak, aby: 
1. Nedochádzalo k vzniku časovo závislých chýb 
2. Nedochádzalo k vzniku nekorektnej komunikácie medzi procesmi 
3. Nedochádzalo k vzniku vzájomnému uviaznutiu procesov 
4. Bolo možné zotavenie systému v prípade vzniku uviaznutia 
Časovo závislé chyby
Ak dva závislé procesy spracovávajú výpočet výrazu y = Σai ⋅ bi nad množinou vstupných premenných, ktoré sú prístupné vo forme poľa ai ; bi, potom pri prepínaní procesov môže dôjsť k vzniku časovo závislých chýb.
1. proces: i = i + 1 : yi = ai ⋅ bi
2. proces: i = i + 1 : y = y + yi
Ak sa v danom časovom intervale pridelí procesu 1 dvakrát riadenie a procesu 2 len raz, dôjde k strate jedného súčinu ai-1 ⋅ bi-1. Ak dôjde k vykonaniu procesu 2 dvakrát a procesu 1 len raz, dôjde k duplicitnému pripočítaniu starých údajov a v oboch prípadoch k chybnému výsledku („yi“ je stále to isté pamäťové miesto).
Podobne, prvý proces formátuje kurzívou reťazce „zamračená obloha“ a druhý Arielom „rozžiarená tvár“. Možný výsledok pri nesprávne riadenom prístupe po zápise do zdieľaného súboru: 
... rozžiarená obloha ... ... tvár zamračená ... prípadne pomiešané ešte viac 
Tento problém je možné principiálne riešiť rôznymi spôsobmi – na úrovni programovania aplikácie, alebo na úrovni správy I/O. Používa sa indexovanie, príznaky platnosti údajov, semafory, výhradný prístup, ..., ktoré musia zabezpečiť, aby I/O operácie medzi závislými procesmi či zariadeniami prebiehali v stanovenom poradí.
Komunikácia medzi procesmi
Ak procesy zdieľajú spoločnú údajovú štruktúru, napr. časť pamäťového priestoru, musia byť procesom vhodným spôsobom odovzdávané informácie o aktuálnych aktivitách. Komunikácia medzi procesmi môže byť zabezpečená: 
Binárnym semaforom – je to najjednoduchšia metóda. Správa I/O vlastní tabuľku s príznakmi pre všetky spravované zariadenia a požiadavkami na prístup k zariadeniam od jednotlivých procesov. Príznak s hodnotou BS=0 znamená voľné zariadenie, príznak BS=1 obsadené. Pri pridelení zariadenia procesu sa nastaví semafor na hodnotu „1“, proces získal výhradný prístup k zariadeniu. Po ukončení činnosti procesu na zariadení je semafor nastavený na hodnotu „0“. Pre test a nastavenie BS sa používa procesorová inštrukcia TS (Test and Set), ktorá nemôže byť prerušená, teda počas testu nemôže byť BS nastavený pre iný proces.
Uviaznutie (deadly embrance, deadlock)
Proces 1 má pridelené zariadenie „a“ a proces 2 má pridelené zariadenie „b“. Ak v priebehu činnosti proces 1 požiada o prístup k zariadeniu „b“, musí čakať, kým zariadenie „b“ proces 2 neuvoľní. Ak aj proces 2 požiada o prístup k zariadeniu „a“ pred uvoľnením „b“, dostane sa tiež TENTO PROJEKT JE SPOLUFINANCOVANÝ EURÓPSKOU ÚNIOU 28 
do stavu čakania a procesy sa navzájom zablokujú.
Prevencia uviaznutia
Statické pridelenie 
· najjednoduchší spôsob je počiatočné pridelenie zariadení. Program má v hlavičke informácie o tom, ktoré zariadenia bude používať. Správa I/O mu výhradne pridelí všetky zariadenia. Prvou nevýhodou je, že ak niektoré zariadenie je už momentálne používané, program sa nemôže spustiť. Druhou nevýhodou je, že blokuje zariadenia, ktoré možno v priebehu činnosti ani nepoužije (v textovom editore možno pracovať s textom, nemusí sa pritom nič tlačiť, tlačiareň je cez to všetko zablokovaná). 

Dynamické prideľovanie 
· riadené prideľovanie prostriedkov. Program oznámi požiadavky na prostriedky. Správca I/O odhadne pravdepodobnosť zablokovania, ak nie je pravdepodobné, umožní spustenie procesu. Ak napriek tomu dôjde k zablokovaniu, v činnosti pokračuje len prvý proces, ostatné sú dočasne zmrazené. 
· hierarchické prideľovanie prostriedkov. Prostriedky sú číslované v poradí číslami. Ak proces požaduje momentálne voľné zariadenie v poradí postupnosti, je mu pridelené, inak nie. Tento spôsob je bezpečný, ale veľmi obmedzujúci a pre programy nevýhodný. 
· metóda detekcie uviaznutia a zotavenia sa z neho toleruje možnosť vzniku takého uviaznutia, ktorého zdroj dokáže lokalizovať a zotaviť sa z neho. Správa I/O udržuje dve tabuľky stavov prostriedkov a procesov. V prvej tabuľke sú údaje o pridelených prostriedkoch a zodpovedajúcich procesoch, druhá tabuľka obsahuje požiadavky procesov čakajúcich na prostriedky. Procesy komunikujú so správou I/O pomocou volania funkcií „rezervuj“ a „uvoľni“. Detekcia uviaznutia je veľmi jednoduchá, zotavenie z neho už nie. 

Spôsoby zotavenia

1. zrušenie niektorého procesu v reťazci so všetkými dôsledkami na proces a ďalšie závislé procesy, alebo 
2. spätne prepočítať všetky kroky až k bodu, kedy bolo kritickému procesu pridelený prostriedok – technika kontrolných bodov. To predpokladá ukladanie stavu procesu a registrov procesora do pamäte v okamihu pridelenia prostriedku – veľké nároky na pamäť. 

Pri_pristupe kzdielanému VO zariadeniu proces v skutotnosti pristupuje k virtudlnemu
zariadeniu, ktoré sa javi ako vyhradené zariadenie pridelené len danému procest.

5.5 Synchronizicia O

Pri rozdeleni jednej tlohy na procesy si tieto procesy Casto vzdjomne zavislé, ked
rodicovsky proces spracovava vysledky procesu potomka Z dovodu vytazenia procesora
a zrjchlenia systému s procesy prepinané, aby sa stihlo vykonat o najviac operdcii. Tu moze
vzniknif asova nekonzistentnost tok tidajov. Podobne, pri prepinani procesov pristupujiicich k
zariadeniu bez dalsieho zabezpecenia dojde k zmiesaniu dajov zroznych zdrojov. Tato
problematiku riesi synchronizicia 1.

